**Trance** je žáner elektronickej tanečnej hudby, ktorý sa vyvinul v 90-tych rokoch.:251 Všeobecne je žáner trance charakterizovaný tempom od 125 do 150 BPM,:252 opakovaním melodických syntetizátorových fráz a hudobných foriem, ktoré sa dvíhajú a klesajú počas celej skladby. Je kombináciou mnohých foriem hudby, ako je techno,:15,17 house, industriálna hudba, new age, pop,:16 chill-out,:17 ambientná hudba, elektronická hudba, klasická hudba:16:35 a filmová hudba.:35. Zvyčajne je trance melodickejší ako techno a tvrdšie štýly trance majú zas tvrdšie beaty ako house. Pôvod názvu "trance" je neistý, pričom niektorý tvrdia, že názov pochádza z albumu *Trancefer* z roku 1981 od Klausa Schulzeho alebo z názvu skupiny Dance 2 Trance. Iní však môžu argumentovať, že názov odkazuje na vyvolané emotívne cítenie, vysokú eufóriu či povznášajúci ruch.

História
--------

### Pôvod

Rodiskom trance je Nemecko,:251 kde v roku 1993 sa objavil s pôvodným melodickým zvukom vo Frankfurte nad Mohanom.:15

Niektoré rysy trance sú skorším návratom ku nemeckému experimentálnemu elektronickému hudobníkovi Klausovi Schulzemu, ktorý sa sústreďoval na prelínanie minimalistickej hudby s opakujúcimi sa rytmami a rozloženými zvukmi. Vo Francúzsku, Jean Michel Jarre, prvý elektronický hudobník vydal dva albumy koncom 70-tych rokov: *Oxygène* v roku 1976 a *Equinoxe* v roku 1978. Takisto možný predchodca Neilov Youngov album *Trans* má určitú podobnosť so žánrom trance.

Príkladmi prvých trance vydaní môžu byť 12" singel remix „The Age of Love" z roku 1992 od skupiny Jam & Spoon,:15 „We Came in Peace" z roku 1990 od skupiny Dance 2 Trance.:251 Takisto žáner Hi-NRG je považovaný za predchodcu skorých foriem vokálneho trancu.

Pokiaľ ide o korene súčasného žánru trance, niektorí sú zástancami remixu „Love Stimulation" z roku 1993 od Paul van Dyka.:15

Charakteristika
---------------

Klasický trance obyčajne používa "fout-to-the-floot" takt, tempo v rozmedzí 125 až 150 BPM, 32 beatové frázy, a je o niečo rýchlejší ako house. Tvrdšie žánre trance (napr. psytrance) majú vo všeobecnosti aj rýchlejšie tempo. Basový bubon je zvyčajne v každej ťažkej dobe a pravidelný otvorený hi-hat činel je často umiestnený v poslednej ľahkej dobe v takte.

syntetizátory tvoria hlavný prvok väčšiny trance skladieb. Takisto ako u iných žánrov elektronickej hudby sa používajú syntetizátory Roland TR-808, TR-909 a TB-303, ktoré sú zdrojom "acid" zvuku. Používa sa aj niekoľko syntetizátorových zvukov, ktoré sú úplne unikátne pre tento žáner. Jeden z týchto zvukov je zvuková stopa supersaw slávneho syntetizátoru Roland JP-8000. Medzi ostatné trance syntetizátory patria Novation Supernova, Access Virus a Clavia Nord Lead.

Trance bývá popisovaný ako melodický štýl s viac alebo menej voľnou formou vychádzajúcou z kombinácie techna a housu. Opakujúci sa základný motív sa počas skladby rozvíja do mnohovrstvovej melódie. Vzniknutá hudba potom silne súvisí s kompozíciou, ktorá musí udržať všetko prirodzené a zároveň sa neopakujúce. 

Typické skladby žánru trance
* Armin van Buuren feat. Sharon den Adel - In and Out of Love (2008)
* Ferry Corsten presents Gouryella - Venera (2017)
* DJ Tiësto - Adagio For Strings (2005)
* System F - Out Of The Blue (1999)
* Paul van Dyk - *Forbidden Fruit* (1996) & *For An Angel* (1998)
* Jam & Spoon - *Stella* (1992)
* Age of Love - *The Age of Love* (1990)
* Zyon - *No Fate* (1992)
* Trance Allstars - *Lost In Love* (2002)
* Veracocha - *Carte Blanche* (1999)
* The Visions Of Shiva - *How Much Can You Take* (1993)
* Energy 52 - *Cafe del Mar* (1993)
* Vernon - *Vernon's Wonderland* (1993)
* L.S.G. - *Netherworld* (1993)
* Scooter - *Rhapsody In E* (1994)
* Robert Miles - *Children* (1995)
* Ayla - *Ayla* (1996)
* BBE - *Seven Days And One Week* (1996) & *Flash* (1997)
* Nalin & Kane - *Beachball* (1997)
* Gouryella - *Tenshi* (2000)
* Airscape - *L'Esperanza* (1999)
* Chicane - *Saltwater* (1998)
* Disco Citizens - *Footprint '97* (1997)
* Liquid Child - *Diving Faces* (1998)
* Agnelli & Nelson - *El Nino* (1998)
* Blank & Jones - *The Nightfly* (2000)
* BT - *Godspeed* (1998)
* Gouryella - *Ligaya* (2002)

Skladatelia a koncerty
----------------------

Medzi najznámejších trancových skladateľov patria napríklad holandskí DJ Tiësto, Armin van Buuren, Ferry Corsten, Rank 1, Svenson & Gielen, nemeckí Paul van Dyk a ATB alebo Američan nemeckého pôvodu Markus Schulz. V týchto krajinách sa tomuto žánru aj najviac darí a usporiadajú sa rôzne festivaly ako Trance Energy, Sensation White a iné, no popri tom v posledných časoch začínajú aj jednotliví hudobníci usporiadavať rôzne koncerty a turné, napríklad Tiestov Kaleidoscope World Tour, Arminov Armin Only alebo A State of Trance a mnoho iných. 

Na Slovensku sa trance teší pomerne veľkej priazni a preto je aj častým cieľom tranceových DJ-ov. Vystúpili u nás len za posledné dva roky Tiesto, Armin van Buuren, Ferry Corsten, Markus Schulz, ATB, Paul van Dyk, Above and Beyond, Rank 1 a ďalší, niektorí aj viackrát.

Medzi slovenských zástupcov trancu patria napríklad Driftmoon, ReOrder, Nifra, Milan Lieskovský, Mathias Moor, Kamil Polner,Luke PN, Pizz@dox, Unbeat, Jaccob, Matthew Peterson, Eddie Sender. V Česku sú známi I5land, JKL, Spark7, Ronny K. Thomas Coastline, Olmiq, Michael Burian, LayDee Jane, Michael C, Popper-C alebo Martin Gredner.

Subžánre
--------

*Bližšie informácie v hlavnom článku: Zoznam subžánrov trance*
Trance hudba je rozdelená do množstva subžánrov. Chronologicky, hlavnými subžánrami su Classic trance, Acid trance, Progressive trance, Uplifting trance. Uplifting trance je tiež známy ako "Anthem trance", "Epic trance", "Stadium trance" alebo "Euphoric trance". Úzko súvisiaci s Uplifting trance je subžáner Euro-Trance, ktorý sa stal všeobecným termínom pre široké spektrum európskej komerčnej tanečnej hudby. Niekoľko subžánrov sú prechodmi s ďalšími žánrami elektronickej hudby. Napríklad, Tech trance je spojením trance a techna, Vocal trance pridáva v skladbách spev a štruktúru podobnú popu a Ambient trance je spojením Ambientu a trance. Balearic beat je často nazývaný ako "Ibiza trance". Rovnako aj Dream trance je nazývaný ako Dream house, ktorého priekopníkom bol Robert Miles uprostred 90-tych rokov. V nedávnych rokoch sa trance zmiešal s prvkami heavy metalu (hlavne melodic death metalu. Tento spojený žáner je známy ako "Trance metal". Chinese trance je subžáner trance hudby, ktorý vznikol v Číne v roku 2000. Vyznačuje sa zrýchleným tempom, zvyčajne od 160 do 190 BPM. Je odvodený z housu, techna, psytrance a indického goa trance.

Referencie
----------

1. 1 2 3 4 5 6 7 8 9 10  Fassbender, Torsten (2008). *The Trance Experience*. Knoxville, Tennessee: Sound Org Inc. ISBN 978-0-2405-2107-7: p. 15, 16, 17, 19
2. 1 2 3 4  Webber, Stephen (2008). *DJ Skills: The Essential Guide to Mixing and Scratching*. Oxford, UK: Elsevier Press. ISBN 978-0-240-52069-8: p. 35
3. 1 2 3 4 5  Snoman, Rick (2009). *The Dance Music Manual: Tools, Toys, and Techniques – Second Edition*. Oxford, UK: Elsevier Press. ISBN 0-9748438-4-9: p. 251, 252, 253, 266
4. ↑  Jimi Frit. *Rave Culture*. Ed. Smallfry Publishing. [s.l.] : [s.n.], 1999. ISBN 978-0-9685721-0-8. S. 284.
5. ↑  
 *Trance* [online]. [Cit. 2007-08-02]. Dostupné online.
6. ↑   *Jean Michel Jarre Official Website :: Biography :: Biography :* [online]. Jeanmicheljarre.com, [cit. 2011-05-26]. Dostupné online. Archivované 2009-06-11 z originálu.
7. ↑  LUNDIN, Glen. Trans. *Indy Rock News* (Indianapolis: Rehab), Február 1999, roč. 2. Je ťažké ignorovať podobnosť s vlastnosťami, štruktúrou, znením, a s názvom albumu *Trans* a trance.
8. 1 2  Bom, Coen (2009). *Armin Only: A Year in the Life of the World's No. 1 DJ*. Oxford, UK: Dutch Media Uitgevers BV. ISBN 978-9048803231: p. 15
9. ↑  Tony Verderosa, *The techno primer: the essential reference for loop-based music styles*, Hal Leonard Corporation, p. 39, 2002, 96 p. (ISBN 0634017888)

Iné projekty
------------

Commons
* Spolupracuj na Commons Commons ponúka multimediálne súbory na tému **Trance**

Externé odkazy
--------------

* Trance Archivované 2011-09-09 na Wayback Machine na Open Directory Project